open-index/open-wikipedia-markdown huggingface dataset:
כריסטין ורדרוס

**כריסטין ורדרוס** (באנגלית: **Christine Vardaros**; נולדה ב-19 ביולי 1969) היא רוכבת אופניים מקצוענית אמריקאית, כתבת ספורט ופעילה טבעונית לזכויות בעלי חיים.

## קריירה
בשנת 1995, ורדרוס החלה להתחרות ברכיבת הרים בניו יורק. לאחר שנתיים עברה להתגורר בקליפורניה כדי להתמקצע בתחום הרכיבה. בשנת 2000 החלה לרכוב באופן מקצועני ונטשה את רכיבת ההרים לטובת רכיבת סייקלוקרוס. בשנת 2002, הצטרפה לנבחרת הלאומית של ארצות הברית וייצגה את ארצות הברית בשלוש תחרויות של אליפות העולם בסייקלוקרוס  מטעם UCI. בנוסף, השתתפה ב-25 תחרויות של גביע העולם, וסיימה בעשירייה הראשונה במספר גביעי עולם, וכן זכתה במקומות הראשונים במרוצים בינלאומיים שונים, לרבות מרוצים של ה-UCI. 

ורדרוס משמשת כשגרירה של הארגון 'Bike Pure' הפועל לקידום יושרה והוגנות בענף הרכיבה המקצועית, וכן עוסקת ככתבת ספורט בתחום רכיבת אופניים במספר מגזיני ספורט רכיבה.

## טבעונות
בשנת 1993, ורדרוס אימצה אורח חיים צמחוני. בשנת 2000, עם מעברה לרכיבת אופניים מקצוענית, אימצה אורח חיים טבעוני על מנת לקדם את הישגיה הספורטיביים, אולם לאחר שחקרה את הנושא גם בהיבטים אתיים, החליטה לדבוק באורח החיים הזה גם מסיבות מוסריות ואקולוגיות. היא דוברת מטעם הארגונים 'In Defense of Animals', ועדת הרופאים לרפואה אחראית  והאגודה הטבעונית הפועלים לקידום טבעונות או זכויות בעלי חיים, ומעת לעת מעבירה במסגרת זו הרצאות בנושא טבעונות וספורט.

## חיים אישיים
גדלה בניו יורק. מגיל 15 ועד תקופת שהותה באוניברסיטה, ורדרוס עסקה בסייף. משנת 2009, מתגוררת בפלנדריה, בלגיה עם בעלה, אזרח בלגי.

## קישורים חיצוניים

* Christine vardaros Baboco, crossresults
* CHRISTINE VARDAROS (USA) - Challenge Tires 
*  A vegan diet for active lives, Christine Vardaros at IARC 2013 Luxembourg, VeganKanal, 2013
*  Christine Vardaros - World-Class Vegan Cyclocross Racer, Supreme Master Television, 2011
* ’CROSS DOMINATION: ANTHONY CLARK AND MAGHALIE ROCHETTE CROSS FIRST IN PARIS TO ANCASTER—BRIEF REPORT, RESULTS, Cyclocross Magazine, APRIL 27, 2014
* Christine Vardaros, vegan cyclist, Great Vegan Athletes
* That peanut Christine Vardaros, slowtwitch, Jan 30 2013
* Christine Vardaros - Cycling, OrganicAthlete, June 2, 2004
* Pro Cyclists Who Went Veg: Is Meat Really Necessary?, welovecycling, JULY 12, 2016

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:רוכבות אופניים
קטגוריה:ספורטאיות אמריקאיות
קטגוריה:ספורטאיות טבעוניות
קטגוריה:טבעוניות אמריקאיות
קטגוריה:טבעונים אמריקאים
קטגוריה:עיתונאי ספורט
קטגוריה:תקשורת ספורט בארצות הברית
קטגוריה:רוכבי אופניים אמריקאים
קטגוריה:עיתונאיות אמריקאיות
קטגוריה:עיתונאים אמריקאים
קטגוריה:ארצות הברית: אישים בספורט
קטגוריה:ניו יורק: ספורטאים
קטגוריה:אמריקאיות שנולדו ב-1969
קטגוריה:אמריקאים שנולדו ב-1969
Shave It

**Shave It** (בעברית: **גלח את זה**) הוא שיר של הדי ג'יי והמפיק הרוסי-גרמני זד. השיר הופק ונכתב על ידי זד, ופורסם ב-4 באוקטובר 2011 באמצעות חברת התקליטים של סקרילקס, האווסלה. השיר הגיע למקום הרביעי במצעד שירי הדאנס למועדונים בבילבורד, ב-3 במרץ 2012. מיני-אלבום הכולל רימיקסים של קסקייד, טומי טראש, ו-501 – פורסם ב-8 בנובמבר 2011, תחת הכותרת: **Shave It – The Aftershave**.

הגרסה החלופית של השיר, "**Shave It Up**", נכלל באלבום הבכורה של זד, Clarity. הגרסה המורחבת פורסמה באופן בלעדי ב-Beatport ב-22 באוקטובר 2012. עוד שיר של זד המשלב שימוש ב-"Shave It" הוא "Hourglass" (בהשתתפות LIZ), הרצועה הקודמת ל-"Shave It Up" ב-Clarity. לאחר 4 דקות של החלק העיקרי של השיר, הוא הופך להיות 1:15 דקות של הקדמה ל-"Shave It Up".

## וידאו קליפ
הקליפ לשיר בוים על ידי שון סטיגמייר, הופק על ידי מייק לונגנבץ' ופורסם ב-1 בנובמבר 2011.

## רשימת הרצועות - Shave It – The Aftershave

## אנשי צוות
* זד – הפקה, כתיבה.

## קישורים חיצוניים

קטגוריה:שירי זד
קטגוריה:שירים שנכתבו על ידי זד
קטגוריה:שירי אלקטרו האוס
מרקורי מונטקלייר

**מרקורי מונטקלייר** (באנגלית: **Mercury Montclair**) היא מכונית סלון אשר יוצרה על ידי חטיבת מרקורי בקונצרן המכוניות האמריקאית **[[פורד]]** בין השנים 1955–1960, ובין השנים 1964–1968.

## ייצור
בין השנים 1955-1957 יוצר הדגם על ידי "מרקורי" בחברת פורד, בין השנים 1958-1960 יוצר הדגם על ידי חטיבת "M-E-L" בחברת "פורד". בין השנים 1964-1968 הדגם יוצר על ידי חטיבת "Lincoln Mercury" בחברת "פורד".

בין השנים 1955-1960 יוצרו 71,588 יחידות (בתצורות סדאן, קופה-הרדטופ וקבריולה).

המונטקלייר נקראה ע"ש העיירה היוקרתית מונטקלייר שבניו ג'רזי. את דגמי המונטקלייר (1964-1968) ניתן היה להזמין בשני סוגי מרכב – Maruder, שהיה קונבנציונלי למדי, ו-Breezeway, שהיה עיצוב מיוחד שבו היה לחלון האחורי שיפוע שלילי ומנוע חשמלי שניתן היה להוריד אותו ועל ידי כך לאוורר את הרכב. מכאן שמו - Breezeway.

## תצורות
### (1955-1960)

* 4 דלתות - סדאן
* 2 דלתות - קופה,  הרדטופ
* 2 דלתות - קבריולה

### (1964-1968)
* 4 דלתות - סדאן
* 2 דלתות - הרדטופ

## תמונות
### (1955-1960)

קובץ:Mercury Convertible.jpg | מרקורי מונטקלייר קבריולט 
קובץ:1956 Mercury Montclair hardtop sedan (7026171671).jpg | מרקורי מונטקלייר הרדטופ, שנת 1956 - מבט לתוך הרכב
קובץ:1956 Mercury Montclair hardtop sedan (7026169651).jpg | מרקורי מונטקלייר, שנת 1956
קובץ:1956 Mercury Montclair Sedan.jpg | מרקורי מונטקלייר, שנת 1956, 4 דלתות
קובץ:Mercury Montclair 1955 (8770973923).jpg | מרקורי מונטקלייר, שנת 1955
קובץ:1956 Mercury Montclair 3-tier dash.jpg | מרקורי מונטקלייר, שנת 1956 - מבט ללוח הבקרה


### (1964-1968)

קובץ:1965 Mercury Montclair Marauder (23195286510).jpg | מרקורי מונטקלייר, שנת 1965
קובץ:1964 Mercury Montclair.jpg | מרקורי מונטקלייר, שנת 1964
קובץ:Mercury Montclair 01.jpg |  מרקורי מונטקלייר, שנת 1965
קובץ:1965 Mercury Montclair Marauder (23195271150).jpg
קובץ:1964 Mercury Montclair (5553824099).jpg | מרקורי מונטקלייר, שנת 1964


## ראו גם
* מרקורי S-55  
* מרקורי וויאג'ר
* מרקורי טרנפיק קרוזר
* מרקורי מטאור

## קישורים חיצוניים

* אתר מרקורי הבינלאומי
* מרקורי מונטקלייר, הרדטופ שנת 1964 (2:44 דקות), יו-טיוב
* מרקורי מונטקלייר דגם "Park Lane" שנת 1964 (1:50), יו-טיוב

## הערות שוליים

קטגוריה:דגמי מכוניות שהושקו ב-1955
קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:מכוניות אמריקאיות
מונטקלייר
תופעת הליצנים המפחידים

ממוזער|אדם לבוש כליצן מרושע
ממוזער|ליצנים מפחידים במסיבה
**תופעת הליצנים המפחידים** היא תופעה עולמית, במסגרתה אנשים המחופשים לליצנים עוברים ברחובות, מפחידים עוברי אורח ולעיתים אף מתקיפים אותם. התופעה מתקיימת באתרים כמו יערות, בתי ספר, גנים ציבוריים וסמטאות, בעיקר בשעות הערב והלילה (בשעות החשוכות יותר). לעיתים ליצנים מצטיידים בסכינים או במסורים חשמליים מסוגים שונים, במטרה להפחיד את העוברים והשבים. התופעה נחשבת למתיחה קונדסית. עקב התופעה, רוב המדינות שהתופעה הופיעה בהן הוציאו את הליצנים מהחוק.

התופעה החלה בארצות הברית ובקנדה, והתפשטה ברחבי העולם עם הפצתם של קטעי וידאו ותמונות של הליצנים במדיה החברתית. החל מ-2013 תצפיות של אנשים לבושים כליצנים מוזרים נרשמו באיטליה, בצרפת ובמדינות נוספות בעולם. בשנת 2016 החל שטף אירועים ברחבי ארצות הברית וקנדה, ובהמשך הטרנד התפשט למדינות אירופה, לרוסיה, לאוסטרליה, לאמריקה הדרומית, לניו זילנד ולסינגפור. בספטמבר 2017 התופעה החלה להופיע בישראל.

מרבית האירועים במסגרת התופעה לא הכילו אופי פלילי, אך עם זאת, בכמה מהאירועים נעצרו ליצנים והואשמו בהפחדה, איומים, ניסיונות שוד ותקיפת ילדים ומבוגרים. בתגובה כמה אנשים החלו להגיב באלימות כלפי אנשים מחופשים לליצנים, לרבות לליצנים רפואיים.

## התפתחות התופעה
התופעה תועדה בשנת 2016 בארצות הברית ובמדינות אחרות בעולם, לאחר שבאוגוסט 2016 תושב העיירה גרנוויל בדרום קרוליינה בארצות הברית הלך בבגדי ליצן מטריד עם בלונים שחורים.

באוקטובר 2016 התפשטה התופעה לעוד הרבה מדינות בעולם כגון בריטניה, אוסטרליה, גרמניה, רוסיה, ניו זילנד, צרפת ועוד.

בספטמבר 2017, בעקבות הפצת סרט האימה, שמבוסס על הספר "זה", החלה התופעה להתפשט ברחבי ישראל.

## התופעה בישראל
בספטמבר ואוקטובר 2017 תפסה התופעה תאוצה בישראל, וזכתה לפרסום רב ברשתות החברתיות ובחדשות. בתגובה, הודיעו מספר ראשי עיריות בישראל שיתייחסו בחומרה רבה לתופעה. גם משטרת ישראל התייחסה לתופעה והזהירה נגד התופעה. המשטרה עצרה ועיכבה בני נוער וילדים שהתחפשו לליצנים והפחידו תושבים בערים שונות.

כדי להילחם בתופעה, הודיעו בשנת 2018 מנהלי בתי ספר ברחבי הארץ כי תיאסר כניסת תלמידים בתחפושות ליצן לשטחי בתי הספר במהלך חג הפורים.

ביולי 2021 דווח על מקרה של נער המחופש לליצן מפחיד באזור פתח תקווה. מאז לא נרשם או דווח אף מקרה דומה.

## פרשנות
חלק מההסברים לתופעה טוענים כי הליצנים מהווים חלק ממסע קידום לסרטו של רוב זומבי **"[[31 (סרט)|31]]"** (שעוסק בליצנים) או סרטו של אנדרס מוסצ'ייטי "זה", המבוסס על ספרו של סטיבן קינג "זה", כששניהם מציגים נבל לבוש כליצן.

הסופר בנג'מין רדפורד, שכתב את הספר "ליצנים רעים", אמר כי התופעה מהווה חלק מאפקט כדור השלג, כששמועה ודאגות לגיטימיות מתערבבות עם החיפוש האנושי אחר סיפור טוב.

יש שדחו טענות אלה כהיסטריה המונית ואמרו כי זהו רק ליבוי פחד מליצנים שקיים אצל ילדים ומבוגרים כאחד.

## ראו גם
*פחד מליצנים
*פאניקה מוסרית
*אגדה אורבנית
*ג'ון ויין גייסי
*זה (סרט אימה)
## קישורים חיצוניים
* 
* 
* 
* 
* 
* 
* ניר ברכה, מה הסיפור עם ליצנים? למה הם מצליחים להבהיל אותנו, ומה עובר על האדם מתחת למסכת הליצן?

## הערות שוליים

קטגוריה:2016 בממלכה המאוחדת
קטגוריה:2016 בארצות הברית
קטגוריה:2017 בישראל
קטגוריה:ליצנות
קטגוריה:פוסטמודרניזם
קטגוריה:אגדות אורבניות
קטגוריה:סיפורת אימה
קטגוריה:2016 בקנדה
מריה דרשקוביץ', רוזנת טראקושצ'ן

**מריה דרשקוביץ', רוזנת טראקושצ'ן** (בגרמנית: ** Maria Gräfin Drašković von Trakošćan**; 8 במרץ 1904 - 10 ביוני 1969), הייתה אשתו של אלברכט, דוכס בוואריה ראש בית ויטלסבאך.

## ביוגרפיה
מריה נולדה ב-8 במרץ 1904 בווינה, לדיוניס מריה דרשקוביץ', רוזן טראקושצ'ן וליוליאנה רוזה, נסיכת מונטנואובו, בתם של אלפרד, נסיך מונטנואובו השני ופרנצסקה קינסקי, רוזנת וצ'יניץ וטטאו. אביה של מריה השתייך לאצולה הקרואטית הישנה של האימפריה האוסטרו-הונגרית, ואף היה חבר בבית המגנטים ההונגרי ובפרלמנט הקרואטי. מצד אביה הייתה מריה צאצאית של הרוזנת ההונגרייה ארז'בט באטורי הידועה לשמצה, ואילו מצד אמה היא הייתה צאצאית של מארי לואיז, דוכסית פארמה מבעלה השני אדם אלברט פון נייפרג.

ב-3 בספטמבר 1930 התחתנה מריה בברכטסגאדן עם אלברכט, דוכס בוואריה, ממנו נולדו לה 4 ילדים. בשנת 1955 מת חמיה רופרכט, נסיך הכתר של בוואריה, ובעלה אלברכט הפך לראש בית ויטלסבאך. ב-10 ביוני 1969 מתה מריה בביתה בקרויט, והיא בת 65 שנים.

## משפחתה
ב-3 בספטמבר 1930 התחתנה מריה עם אלברכט, דוכס בוואריה, ממנו נולדו לה 4 ילדים:
* מריה גבריאלה, נסיכת בוואריה (נולדה ב-1931), התחתנה עם גאורג, נסיך ואלדבורג-צייל
* מריה שרלוטה, נסיכת בוואריה (נולדה ב-1931), התחתנה עם פאול, נסיך קוואדט צו ויקראדט ואיזני
* פרנץ, דוכס בוואריה (נולד ב-1933)
* הנסיך מקס, דוכס בבוואריה (נולד ב-1937), התחתן עם הנסיכה אליזבת, דוכסית בבוואריה

## אילן יוחסין

## קישורים חיצוניים
* מריה דרשקוביץ', רוזנת טראקושצ'ן 

קטגוריה:אצולה אוסטרית
קטגוריה:רוזנות (נשים)
קטגוריה:ילידות 1904
קטגוריה:נפטרות ב-1969
מרקורי לינקס

**מרקורי לינקס** (באנגלית: **Mercury Lynx**) היא מכונית משפחתית אשר הוגדרה כמכונית קומפקטית, אשר יוצרה על ידי חטיבת מרקורי בקונצרן המכוניות האמריקאית **[[פורד]]** בין השנים 1980–1987.

דגם ה"מרקורי לינקס" התבסס על דגם הפורד אסקורט אשר יוצר בדרום אמריקה.

## תצורות
* 4 דלתות - הצ'בק
* 5 דלתות - הצ'בק
* 2 דלתות - סטיישן

## דגמים
* Lynx L-FS
* Lynx L
* Lynx GS
* Lynx RS
* Lynx Turbo RS (הורכב בדגם מגדש טורבו)
* Lynx LTS

## תמונות

קובץ:Mercury Lynx.jpg| מרקורי לינקס , 3 דלתות הצ'בק
קובץ:Mercury Lynx Wagon.jpg | מרקורי לינקס סטיישן
קובץ:Mercury Lynx (3970930730).jpg | מרקורי לינקס, 3 דלתות הצ'בק
קובץ:1980s Mercury Lynx rear.jpg | מרקורי לינקס , 3 דלתות הצ'בק
קובץ:1980s Mercury Lynx front.jpg| מרקורי לינקס , 3 דלתות הצ'בק
קובץ:1986 Mercury Lynx 5-Door.jpg |מרקורי לינקס, 1986, 5 דלתות הצ'בק
קובץ:Mercury Lynx (8202090607).jpg  | מרקורי לינקס, 5 דלתות הצ'בק

## ראו גם
* מרקורי מילאן 
* מרקורי פארק ליין

## קישורים חיצוניים

* אתר מרקורי הבינלאומי
* מרקורי לינקס סטיישן (31:45 דקות), יו-טיוב

## הערות שוליים

קטגוריה:דגמי מכוניות שהושקו ב-1955
קטגוריה:מכוניות משפחתיות
קטגוריה:מכוניות סטיישן
קטגוריה:מכוניות אמריקאיות
לינקס
True Colors (שיר של זד)

"**True Colors**" (בעברית: **צבעים אמיתיים**) הוא שיר של הדי ג'יי והמפיק הרוסי-גרמני זד. הגרסה המקורית של השיר כללה את שירתו של טים ג'יימס ונכללה באלבום האולפן השני של זד, True Colors.

ב-8 במרץ 2016, יצאה גרסת רמיקס לשיר של הצמד גריי.

## הגרסה המחודשת של זד וקשה

הסינגל הרשמי הוא גרסה מחודשת של הרצועה כאשר משתתפת בה הזמרת האמריקאית קשה, ופורסם כסינגל הרביעי של האלבום ב-29 באפריל 2016. הם ביצעו את השיר בשידור חי בפסטיבל קואצ'לה 2016. כמו כן, השיר הופיע ב*[[FIFA 17|פיפ"א 17]]*.

### רקע
"True Colors" היה השיר הראשון שפרסמה קשה שחרור במשך שלוש שנים, היא אף שהתה תקופה בבית המשפט עם המפיק שלה ד"ר לוק, אחרי עשר שנים של ההתעללות לכאורה. בהתחלה היא ביצעה את השיר בתור אורחת במהלך השיר של זד בקואצ'לה 2016. בסוף אפריל, השניים פרסמו תמונות שלהם בחשבונות המדיה החברתית המאשרים שהם מקליטים שיר יחד.

בספוטיפיי צבר השיר למעלה מ-20 מיליון השמעות.

### מיקומי שיא

### היסטוריית יציאות לאור

## קישורים חיצוניים

## הערות שוליים

קטגוריה:שירי 2015
קטגוריה:סינגלים מ-2016
קטגוריה:שירי זד
קטגוריה:שירי קשה
קטגוריה:שירים באנגלית
קטגוריה:שירים שנכתבו על ידי טים ג'יימס
קטגוריה:שירים שנכתבו על ידי אנטונינה ארמאטו
קטגוריה:בלדות פופ
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת RCA רקורדס
קטגוריה:שירים שנכתבו על ידי זד
קטגוריה:סינגלים בהוצאת קימוסבי רקורדס
אגם אמרלד (קולומביה הבריטית)

250px|ממוזער|אכסניית אמרלד על גדת האגם
**אגם אמרלד **(באנגלית: **Emerald Lake** - מילולית "אגם הברקת") הוא אגם בפארק הלאומי יוהו, בהרי הרוקי הקנדיים בפרובינציית קולומביה הבריטית, קנדה. האגם נודע בצבע הטורקיז של המים, הנגרמת על ידי אבקת גיר, ונקרא על שם צבעו זה. צבע הטורקיז בולט במיוחד בחודש יולי כאשר מימי האגם מועשרים במי הפשרת השלגים מההרים שמסביב.

## גאוגרפיה
אגם זה הוא הגדול מבין 61 האגמים והבריכות בפארק יוהו, והוא אחד מאתרי התיירות המובילים בפארק. על גדת האגם ממוקמת אכסניית אגם אמרלד המפוארת.

סביב האגם מצוי מסלול הליכה מעגלי, פופולרי בין המבקרים בפארק, שאורכו 5.2 קילומטרים. חלקו של המסלול (כמחציתו) נגיש לנכים ומאפשר מעבר כיסאות גלגלים ועגלות ילדים. במהלך חודשי הקיץ, ניתן לשכור סירות קאנו ולשוט באגם; בתקופת החורף, האגם הוא יעד סקי מים פופולרי.
[שמאל|ממוזער|אגם אמרלד ו[רכס ואן הורן, צילום משנת 1902 לערך.]]

האגם מוקף בהרי רכס הנשיא, בהר ברג'ס ובהר ואפטה. אגן הררי זה המקיף את האגם הוא מלכודות סערות, הגורמת לגשם בחודשי הקיץ לעיתים תכופות, ולשלג כבד בחודשי החורף. המשקעים והלחות הרבה באזור מביאה לכך שבאזור פלורה ייחודית. העצים סביב האגם אופייניים לאזורים הלחים במרכז קולומביה הבריטית, ושונים ממיני העצים האחרים הגדלים בפארק יוהו ובהרי הרוקי. סוגי העצים כוללים: ארז אדום מערבי (*Thuja plicata*), טקסוס פסיפי (*Taxus brevifolia*), אורן לבן מערבי (*Pinus monticola*), וצוגה מערבית (*Tsuga heterophylla*). אזור מניפת הסחף שנוצר על ידי מפולות השלגים מאפשר שפע רב של פרחי בר הפורחים בין סוף יוני ותחילת יולי.

בשל גובהו הרב של האגם מעל פני הים, האגם קפוא בין החודשים נובמבר עד יוני.

מימי האגם נשפכים לנהר אמרלד.

## היסטוריה
האירופאים הראשונים שגילו את האגם היה החוקר והמגלה תום וילסון, שגילה את האגם במקרה בשנת 1882. קבוצת הסוסים שלו ברחה, ועת שעקב אחרי עקבותיהם, נכנס לעמק האגם לראשונה, והוא נדהם מיופיו של האגם. וילסון נתן לאגם את שמו בשל צבעו (זה האגם השני לו נתן וילסון את אותו השם - כאשר האגם הראשון שווילסון גילה וקרא לו אגם אמרלד, נקרא כיום אגם לואיז).

## גלריית תמונות

Emerald Lake 01.jpg|
Emerald Lake 02.jpg|
Emerald Lake 03.jpg|השכרת סירות קאנו בחודשי הקיץ
Emerald Lake 04.jpg|אכסניית אמרלד, על גדת נהר אמרלד אליו נשפכים מימי האגם
Emerald Lake in Winter.jpg|אגם אמרלד הקפוא בעונת החורף


## קישורים חיצוניים

## הערות שוליים

אמרלד
אמרלד
יחסי הודו–סורינאם

[250px|ממוזער|מימין [נשיא סורינאם דסי באוטרסה ומשמאל נשיא הודו ראם נאת' קובינד במסיבת עיתונאים משותפת בעת ביקור האחרון בסורינאם, 2018]]
**יחסי הודו–סורינאם** הם היחסים הדיפלומטיים בין **[[הודו|הרפובליקה של הודו]]** לבין **[[סורינאם|רפובליקת סורינאם]]**. להודו שגרירות בפרמריבו ואילו לסורינאם שגרירות בניו דלהי.

## היסטוריה
היחסים הדיפלומטיים בין הודו וסורינאם נוסדו ב-1976. הודו פתחה את שגרירותה בפרמריבו שנה לאחר מכן, ב-1977 ואילו סורינאם פתחה את שגרירותה בניו דלהי בשנת 2000. לסורינאם יש גם שגרירות דיפלומטית בבנגלורו.

הוועדה המשותפת של הודו וסורינאם לחיזוק שיתוף הפעולה בין המגזרים הפרטיים והציבוריים בין שתי המדינות הוקמה בספטמבר 1992. מאז 1998, תומכת סורינאם במועמדותה של הודו למושב קבע במועצת הביטחון של האומות המאוחדות. נשיא סורינאם, ר.ר. ונטיאן ביקר בהודו במרץ 2003. במהלך הביקור נפגש ונטיאן עם נשיא הודו עבדול קאלאם וראש הממשלה אטאל ביהארי ואג'פאיי, ושתי המדינות חתמו על הסכמים לשיתוף פעולה בחקלאות, ותרבות (CEP). שתי המדינות גם הסכימו על הרחבת האשראי של הודו לסורינאם בסך 10 מיליון דולר.

## יחסים כלכליים
הסחר הבילטראלי בין הודו לסורינאם הסתכם ב-228.49 מיליון דולר בשנים 15–2014. המוצרים העיקריים המיוצאים מהודו לסורינאם הם דוודים, מכונות, ברזל ופלדה, ציוד לייצור חשמל, רשמקולים, מוצרי רוקחות, טקסטיל, כלי רכב, קפה, תה ותבלינים, גומי, נייר, טבק, כימיקלים אורגניים, רהיטים, שטיחים, מוצרי קרמיקה, נעליים ודפים מודפסים. הסחורות העיקריות המיוצאות מסורינאם להודו הן עץ, אלומיניום ומכונות לייצור חשמל.

## הודים בסורינאם
הודים הם הקבוצה האתנית הגדולה ביותר בסורינאם, המהווים 27.4% מכלל האוכלוסייה. לפי מפקד אוכלוסין שנערך ב-2012 בסורינאם, 148,443 אזרחי המדינה הם ממוצא הודי. בשנת 1972 היוו הודים 37.6% מהאוכלוסייה. זמן קצר לפני ואחרי עצמאותה של סורינאם ב-25 בנובמבר 1975 היגרו הודים רבים מהמדינה וגרמו לירידה באוכלוסיית ההודים.

תחת הראג' הבריטי, הודים רבים נשלחו למושבות בריטיות אחרות לעבדות. לאחר ביטול העבדות במושבה ההולנדית של סורינאם, חתמה ממשלת הולנד על הסכם עם בריטניה בדבר גיוס עובדים בחוזה. ההודים החלו לעבור לסורינאם ב-1873 כפועלים מובטלים, רובם ממדינות הודו המודרניות אוטר פרדש, ביהר והאזורים המקיפים אותן.

בשל נוכחותה של קהילה הודית גדולה בסורינאם, מוגשות מדי שנה 400 בקשות לאזרחות מעבר לים בהודו בידי אזרחים סורינאמים.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ואיה דל קאוקה

**וַאיֵה דל קאוקה** (בספרדית: **Valle del Cauca**) הוא אחד מ-32 המחוזות של קולומביה. המחוז נמצא במערב קולומביה והוא גובל במחוזות צ'וקו בצפון, בריסרלדה בצפון-מזרח, בקינדיו וטולימה במזרח, בקאוקה בדרום ובאוקיינוס השקט במערב. כמו כן האי מלפלו שייך למחוז.

המחוז משתרע על שטח של 22,140 קמ"ר. במחוז מתגוררים כ-4.7 מיליון תושבים (הערכה ל-2017), והוא המחוז השני באוכלוסייתו בקולומביה (להוציא עיר הבירה בוגוטה שלה יש מעמד מיוחד), אחרי אנטיוקיה. בירת המחוז היא סנטיאגו דה קאלי.

## מקור השם
המשמעות המילולית של השם היא "עמק הקאוקה", והוא מתייחס לעמק של נהר קאוקה הזורם במחוז ושעל גדותיו הוקמו כמה יישובים חשובים בתחילת ההתיישבות הספרדית באזור.

## היסטוריה
במהלך התקופה הפרה-קולומביאנית ישבו במקום שבטי ילידים שונים. האירופאי הראשון שעבר במקום היה הקונקיסטאדורים הספרדים סבסטיאן דה בללקאסר וחואן דה אמפודיה ב-1535. תוך שנים ספורות הוקמה פרובינציית פופאיאן , שהשתייכה למלכות המשנה של פרו עד להקמת מלכות המשנה של גרנדה החדשה במאה ה-18, וכללה בין היתר את שטחי המחוז העתידי.

לאחר קבלת העצמאות של רפובליקת קולומביה הגדולה בתחילת המאה ה-19 נוצרה פרובינציית פופאיאן שהשתייכה למחלקת קונדינמרקה (שכללה את שטחי קולומביה ופנמה המודרניות), אך תוך שנים ספורות הייתה חלוקה מחדש למחוזות והאזור היה חלק ממחוז קאוקה (שכלל את כל מערב קולומביה המודרנית) . לאחר פיצול הרפובליקה ב-1830 האזור נכלל ברפובליקת גרנדה החדשה והוא חולק בין פרובינציית פופאיאן שנוסדה מחדש ובין פרובינציית בואנוונטורה (שמ-1835 בירתה הייתה קאלי). בשנים שלאחר מכן חלקים נוספים פוצלו מפרובינציית פופאיאן ועתה היו חלקים מהמחוז העתידי גם בפרובינציות ברבקואס וקאוקה (שבירתה הייתה העיר בוגה בשטחי המחוז העתידי).

ב-1857 הרפובליקה הפכה לפדרלית ונוצרה מדינת קאוקה שכללה את כל דרום ומערב המדינה, כמו גם חלקים נרחבים ממזרחה ואשר בירתה הייתה פופאיאן (במחוז קאוקה המודרני). ב-1863 הרפובליקה הפכה לארצות הברית של קולומביה והמדינות המקוריות המשיכו להתקיים. ב-1886 ארצות הברית של קולומביה הפכה לרפובליקת קולומביה הלא-פדרלית והמדינה הפכה למחוז קאוקה. תושבים מקומיים ניסו לגרום לפיצול האזור של ואיה דל קאוקה ממחוז קאוקה, אך הם לא צלחו בעשורים הראשונים לפעולותיהם.

ב-1908 הייתה חלוקה מחדש של מחוזות בקולומביה, ובין היתר פוצלו ממחוז קאוקה מחוזות קאלי (שבירתו הייתה קאלי), בוגה (שבירתו הייתה בוגה) וקרטגו (שבירתו הייתה קרטגו) בשטחי מחוז ואיה דל קאוקה המודרני. החלוקה החדשה לא שרדה זמן רב והייתה כוונה לספח את המחוזות החדשים בחזרה למחוז קאוקה, אך פעילות של ילידי האזור אצל השלטון בבוגוטה גרמה לכך שב-16 באפריל 1910 המחוזות אוחדו לכדי מחוז ואיה דל קאוקה המודרני, כשבירתו היא קאלי.

## כלכלה
כלכלת המחוז מסתמכת בעיקר על חקלאות, הכוללת בין היתר גידול קנה סוכר, כותנה, סויה ודורה. תעשיית הסוכר הענפה של המחוז מתרכזת באזור העיר יומבו. כמו כן, הנמל של העיר בואנוונטורה במחוז הוא אחד הנמלים החשובים של קולומביה בחוף האוקיינוס השקט.

## חלוקה מנהלית
ממוזער|חלוקת המחוז לאזורי משנה.
בדומה לחלק גדול ממחוזות קולומביה, יש למחוז חלוקה מנהלית נוספת מלבד החלוקה לרשויות מקומיות והוא מחולק לחמישה אזורי משנה (Subregiones) כדלהלן:

## קישורים חיצוניים

* 
* 

## הערות שוליים

קטגוריה:מדינות וטריטוריות שהוקמו ב-1910
קטגוריה:קולומביה: מחוזות
יום הדמוקרטיה הבין-לאומי

בשנת 2007 החליטה האספה הכללית של האו"ם כי ב-15 בספטמבר יצוין מדי שנה **יום הדמוקרטיה הבין-לאומי**, שמטרתו היא קידום עקרונות הדמוקרטיה, והזמינה את כל המדינות החברות באו"ם לציין את היום באופן הולם.

במבוא להחלטה נכתב כי:

## רקע
בספטמבר 1997 אימץ האיחוד הבין פרלמנטרי (IPU) הצהרה אוניברסלית על דמוקרטיה. הצהרה זו מאשרת את העקרונות של דמוקרטיה, את היסודות ואת הממשל של הממשלה הדמוקרטית, ואת ההיקף הבינלאומי של הדמוקרטיה.

לאחר קבלת המסקנות של גוף מייעץ, קטר החליטה לקדם יום בינלאומי של דמוקרטיה. קטר הובילה את גיבוש הנוסח של החלטת העצרת הכללית של האו"ם וקיימה התייעצויות עם המדינות החברות באו"ם. על פי ההצעה שלה - 15 בספטמבר (תאריך ההצהרה האוניברסלית על הדמוקרטיה) נבחר ליום שבו הקהילה הבינלאומית תחגוג מדי שנה את יום הדמוקרטיה הבינלאומי. הצעת ההחלטה אומצה ב-8 בנובמבר 2007.

## קישורים חיצוניים
* 

## הערות שוליים

קטגוריה:מועדי האומות המאוחדות
קטגוריה:דמוקרטיה
קטגוריה:אירועים בחודש ספטמבר
מרקורי וויאג'ר

**מרקורי וויאג'ר** (באנגלית: **Mercury Voyager**) היא מכונית סלון בתצורת סטיישן, אשר יוצרה על ידי חטיבת מרקורי בקונצרן המכוניות האמריקאית **[[פורד]]** בין השנים 1957–1958.

דגמי ה"מרקורי וואיאג'ר" צוידו בהגה כח.

פירוש המילה "Voyager" בעברית: "נוסע".

## תצורות
* 2 דלתות (בשנת 1957 יוצרו מהדגם 2,283 יחידות)
* 4 דלתות

## ראו גם
* מרקורי מונטקלייר
* מרקורי טרנפיק קרוזר

## לקריאה נוספת
* מרקורי וויאג'ר בסרטים (EN) La Mercury Voyager nei film e nelle serie televisive – IMCDB imcdb.org.)
* מרקורי וויאג'ר - תמונות (1957 Mercury Voyager Station Wagon - Cinema Vehicles )

## קישורים חיצוניים

* אתר מרקורי הבינלאומי
* מרקורי וויאג'ר, שנת 1957 (4:17 דקות), יו-טיוב

## הערות שוליים

קטגוריה:מכוניות סלון
קטגוריה:מכוניות סטיישן
קטגוריה:דגמי מכוניות שהושקו ב-1957
קטגוריה:מכוניות אמריקאיות
וויאג'ר
BBC Two

**BBC Two** הוא ערוץ טלוויזיה בריטי אשר הוקם כחלק של מערכת BBC. הערוץ ממומן מאגרת הרדיו והטלוויזיה ובשידורים שלו אין פרסומות.

הערוץ הוקם בשנת 1964 כערוץ טלוויזיה שלישי הפועל בבריטניה. בין התוכניות הראשונות ששודרו בערוץ הייתה סדרת טלוויזיה "ההגדה לבית פורסייט". ביולי 1967 הערוץ החל בשידורי צבע כאשר שידר תחרויות אליפות וימבלדון 1967.

בערוץ BBC 2 משודרות תוכניות חינוך ותוכניות למשפחה. במשך שנים רבות שודרו תוכניות  BBC Schools עד שבשנת 2010 הועברו לערוץ נפרד.

בשנת 1996 החלו שידורי תוכנית "Gaytime TV", התוכנית ראשונה של ה-BBC שפונה ישירות לקהילת הלהט"ב.

החל משנת 2013 הערוץ משדר שיטת HDTV. 

## קישורים חיצוניים
* 

קטגוריה:ערוצי טלוויזיה בריטיים
שלום לך דודי

"**שלום לך דודי**" הוא פיוט שחיבר רבי שלמה אבן גבירול**. 
תוכנו של הפיוט הוא תפילה לגאולה, והוא מבוסס על מגילת [[שיר השירים]]. כנסת ישראל, הרעיה, משתוקקת ל[[גאולה]] ול[[משיח]] בן דָּוִד, ומעוררת את רצון הַדּוֹד, [[הקב"ה]], להביא גאולה לישראל.

== שם השיר ==
שם השיר נגזר מהמשפט הראשון בו מכונה הקדוש ברוך הוא "דודי", ומתואר כ"הַצַּח וְהָאַדְמוֹן", וזאת על פי לשון הפסוק ב: .

לעיתים מכונה השיר בטעות **שלום לבן דודי'''. גרסה זו מופיעה בספר הזמירות "אביע רננות", וביאר הרב אדיר עמרוצי שהכוונה למשיח בן דוד (בן דודי), ודוד כונה ב "אַדְמוֹנִי", ובהתאמה מוזכר בשיר כ"הָאַדְמוֹן".

## השיר
בדומה למגילת שיר השירים השיר הוא דו-שיח. את שני הבתים הראשונים אומרת הרעיה, כנסת ישראל, לדוד, הקב"ה. בבית השני מזכיר המשורר את הצלחתו של דוד המלך בכיבוש העיר רבה מידי בני עמון, מלחמה שמתוארת ב.    

את הבית השלישי אומר הקב"ה לכנסת ישראל, והבית הרביעי חציו דברי הרעיה וחציו דברי הדוד.  

השיר שקול במשקל שתי תנועות, יתד, שתי תנועות — בדלת ובסוגר. שם המחבר (שלמה) רמוז באקרוסטיכון.

השיר מושר בין היתר בשירת הבקשות, וזכה לביצועים רבים.

השיר מופיע באלבומו של מאיר בנאי "שמע קולי" ובאלבומם של ברי סחרוף ורע מוכיח "אבן גבירול, אדומי השפתות". סחרוף אף נוהג לסיים חלק מהופעותיו עם השיר. ישי ריבו שיבץ את השורה הפותחת של השיר בשירו "קול דודי" שבאלבום "תוכו רצוף אהבה".

## קישורים חיצוניים

* 

## הערות שוליים

קטגוריה:שירי שלמה אבן גבירול
קטגוריה:שירת הבקשות
קטגוריה:שירי מאיר בנאי
קטגוריה:שירי ברי סחרוף
קטגוריה:שירים בעברית
קטגוריה:יצירות עם אקרוסטיכון
אמרלד (נהר)

**נהר אמרלד** (באנגלית: **Emerald River** - מילולית "נהר הברקת") הוא נהר קצר בפארק הלאומי יוהו, בהרי הרוקי הקנדיים בפרובינציית קולומביה הבריטית שבקנדה. אורכו של הנהר כ-6.5 ק"מ והוא מנקז את מימיו של אגם אמרלד ונשפך אל נהר קיקינג הורס.

## גאוגרפיה
הנהר יוצא מקצהו הדרומי של אגם אמרלד, בגובה 1,288 מטרים מעל פני הים. הנהר זורם בכיוון דרום, בדרכו נשפכים אליו שלושה נחלים: המילטון, ראסל וקנדל, ואז מתאחד נהר אמרלד עם נהר אמיסקווי והם נשפכים אל נהר קיקינג הורס, בגובה 1,171 מטרים מעל פני הים.

## היסטוריה
הנהר נקרא על שם האגם אותו הוא מנקז. שמו של האגם ניתן לו על ידי הוועדה הגאוגרפית של קולומביה הבריטית, בדו"ח החמישי של הוועדה, מיום 30 ביוני 1904.

## קישורים חיצוניים
* הנהר באתר ממשלת קולומביה הבריטית

## הערות שוליים

קטגוריה:קולומביה הבריטית: נהרות
קטגוריה:הפארק הלאומי יוהו
Addicted to a Memory

**Addicted to a Memory** (בעברית: **מכור לזיכרון**) הוא שיר של הדי ג'יי והמפיק הרוסי-גרמני זד בהשתתפות להקת הבנות האמריקאית בהארי, מתוך אלבום האולפן השני שלו, *[[True Colors (אלבום של זד)|True Colors]]*. השיר נכתב על ידי זד יחד עם מת'יו קומה ופורסם ב-14 באפריל 2015 כסינגל שיווקי.

השיר זכה לביקורות חיוביות רבות. מבקרים לשירי מוזיקה אלקטרונית קודמים שלו, ביניהם, "Stars Come Out", "Slam the Door" ו-"Shave It Up". השיר הוצג ב-2015 בפרסומת של משקה האנרגיה גייטורייד בכיכובו של ליונל מסי.

## רקע
"Addicted to a Memory" החל כדמו של זד אשר נשלח לליידי גאגא ב-2012. לאחר ששמעה את הדמו, גאגא התקשרה לג'ימי לובין מתוך אינטרסקופ רקורדס וביקשה ממנו לחתום לזד על חברת התקליטים. על השיר, הצהיר זד: "אני חושב שאתה יכול לשמוע את הפיתוח האמיתי שלי כאמן בתוך השיר. זה כמעט כמו פרק זמן של הקריירה שלי."

ב-19 במרץ 2015, 50 אוהדים של זד באוסטין נלקחו באמצעות רכב פרטי למסיבה בפארק מערת לונגהרן במסיבה, זד הותיר להם להקשיב הגרסה הסופית של "Addicted to a Memory".

## רשימת רצועות
* **סינגל CD / הורדה דיגיטלית**
# "Addicted to a Memory" (בהשתתפות בהארי) – 5:03

קטגוריה:שירי זד
קטגוריה:שירים באנגלית
קטגוריה:שירים שנכתבו על ידי זד
קטגוריה:שירי אלקטרו האוס
קטגוריה:סינגלים בהוצאת אינטרסקופ רקורדס
אלפרד, נסיך מונטנואובו השני

**אלפרד, נסיך מונטנואובו השני** (בגרמנית: **Alfred Fürst von Montenuovo**; 16 בספטמבר 1854 - 6 בספטמבר 1927), היה אחד האישים הבכירים בחצרו של פרנץ יוזף, קיסר אוסטריה.

## ביוגרפיה
אלפרד נולד ב-16 בספטמבר 1854 בווינה, לוילהלם אלברכט, נסיך מונטנואובו הראשון ויוליאנה, רוזנת בתיאני, בתם של יאנוש, רוזן בתיאני ומריה, רוזנת אסתרהזי דה גלאנטה. אביו היה בנה של מארי לואיז, דוכסית פארמה מנישואיה השניים עם אדם אלברט פון נייפרג, שהיו נישואים מורגנטיים.

בצעירותו התחנך אלפרד בסמינר הקתולי בזלצבורג, ולאחר סיום לימודיו החל לעבוד בחצר הקיסרית. בשנת 1895 מת אביו וילהלם אלברכט, נסיך מונטנואובו הראשון, ואלפרד ירש את תאריו. בשנת 1896 מונה אלפרד למנהל משק הבית של אוטו פרנץ, ארכידוכס אוסטריה, אחיינו של פרנץ יוזף, קיסר אוסטריה ואחיו הצעיר של פרנץ פרדיננד, ארכידוכס אוסטריה. בשנת 1898 מונה אלפרד על ידי הקיסר לתפקיד משנה לשר הטקס הקיסרי, ובשנת 1900 קיבל את עיטור אביר מסדר גיזת הזהב.

בשנת 1909 מת רודולף, נסיך ליכטנשטיין, ואלפרד מונה במקומו לשר הטקס הקיסרי. בתוקף תפקידו מינה אלפרד בהסכמת הקיסר את גוסטב מאהלר, לתפקיד מנצח אופרת החצר המלכותית. כמו כן, אלפרד אשר היה אויב מושבע של פרנץ פרדיננד, ארכידוכס אוסטריה, ניצח על שלל השפלות קטנוניות כנגד פרנץ פרדיננד ואשתו סופיה, דוכסית הוהנברג, ובמקביל דאג לשמירה קפדנית של פרוטוקול הטקסים, וגרם לכך שאסור היה כמעט להכיר בקיומה של סופיה. בני אצולה רבים לא יכלו לארח אותה בטירותיהם, ונאסר עליה להשתתף באירועים רשמיים לצד בעלה. לאחר רצח בני הזוג בסרייבו ביוני 1914 דאג אלפרד שגם במותם לא יימלטו בני הזוג מכללי החצר הנוקשים; ארונו של פרנץ פרדיננד היה גדול באופן ניכר מארונה של סופיה, והוצב על כן גבוה יותר. לקציני צבא נאסר להצדיע כאשר עברו על פניהם המרכבות שנשאו את הארונות. פרנץ פרדיננד ידע שלסופיה לא יינתן להיקבר בקריפטה הקיסרית בווינה לצדו, ולפיכך שניהם ביקשו לפני מותם להיקבר באחת המצודות האהובות עליהם בעיר ארסטטן בדרום אוסטריה. כמו כן דאג אלפרד גם להשפלת שלושת היתומים שלהם. הוא דאג שייאסר עליהם להשתתף בלוויה, ואף ניסה לאלץ אותם לשלם את העלות שלה מכספי הירושה שלהם.

בשנת 1917 החליף קרל הראשון, קיסר אוסטריה את אלפרד בקרל, נסיך הוהנלוהה-שילינגספירסט, וב-6 בספטמבר 1927 מת אלפרד בווינה, ונקבר באחוזת משפחתו בהונגריה.

## משפחתו
ב-30 באוקטובר 1879 התחתן אלפרד עם פרנצסקה קינסקי, רוזנת וצ'יניץ וטטאו, בתם של פרדיננד בונבנטורה, נסיך קינסקי וצ'יניץ וטטאו השביעי ומריה יוזפה, נסיכת ליכטנשטיין, ממנה נולדו לו 4 ילדים:
* יוליאנה רוזה, נסיכת מונטנואובו (1880–1961), התחתנה עם דיוניס מריה דרסקוביץ', רוזן טראסקוטיאן, ולאחריו התחתנה עם קרל, נסיך אטינגן-אטינגן ואטינגן-ואלרשטיין
* מריה, נסיכת מונטנואובו (1881–1954), התחתנה עם פרנץ מריה, רוזן לדבור-ויכלן
* פרדיננד, נסיך מונטנואובו השלישי (1888–1951), התחתן עם הברונית אילונה זולימאסי דה לוס ואגרוואר
* פרנציסקה, נסיכת מונטנואובו (1893–1972), התחתנה עם הנסיך מריה לאופולד פון לובקוביץ

## אילן יוחסין

## קישורים חיצוניים

* אלפרד, נסיך מונטנואובו השני 

## הערות שוליים

קטגוריה:אצולה אוסטרית
קטגוריה:המסדר הוויקטוריאני המלכותי: אבירים וגבירות הצלב הגדול
קטגוריה:אבירי מסדר גיזת הזהב
קטגוריה:ילידי 1854

קטגוריה:נפטרים ב-1927
דיסקוגרפיה של זד

המפיק הרוסי-גרמני **[[זד (מוזיקאי)|זד]]** פרסם שני אלבומי אולפן, תשעה וידאו קליפים, שלושה מיני-אלבומים, עשרים וחמישה סינגלים, ועשרים ושבעה רמיקסים.

## אלבומי אולפן

## מיני-אלבומים

## סינגלים
### כאמן מוביל

### כאמן אורח

## הופעות אחרות

## הפקות

## רמיקסים

## וידאו קליפים
#### כאמן מוביל

#### כאמן אורח

## הערות שוליים

זד
עונת 2009/2010 ביורוקאפ

**עונת 2009/2010 ב[[יורוקאפ]]** הייתה העונה השמינית של תחרות אירופית לקבוצות כדורסל והשנייה שאורגנה על ידי יורוליג בסקטבול ופיב"א אירופה.

המשחק הראשון התקיים ב-20 באוקטובר 2009 ומשחק הגמר הסתיים ב-18 באפריל 2010. בתחרות השתתפו 40 קבוצות.

בפיינל פור של התחרות ניצחה ולנסיה וזכתה בגביע בפעם השנייה בתולדות המועדון. בעקבות כך היא קיבלה זכות להשתתף בעונת 2010/2011 ביורוליג.

## מתכונת התחרות
בתחרות השתתפו 40 קבוצות כולל 6 קבוצות שהצטרפו לתחרות לאחר שנשרו מיורוליג.

בשלב הקדם הראשון 16 קבוצות נפגשו בשיטת משחק בית ומשחק חוץ. בסוף שלב זה נקבעו 8 קבוצות שעלו לשלב הבתים. לשלב הבתים העפילו עוד 18 קבוצות (העפלה ישירה) ו-6 קבוצות (אריס, לה-מאן סארת, ספירו שרלרואה, ונטספילס, בנטון טרוויזו, אלבה ברלין) שירדו מיורוליג. 32 קבוצות אורגנו ב-8 בתים. 16 קבוצות החזקות של הבתים שיחקו שלב בתים נוסף בו נקבעו 8 עולות. קבוצות אלו שיחקו בפלייאוף בשיטת משחק בית/משחק חוץ ובסופו של תהליך נקבעו 4 קבוצות שעלו לפיינל פור שנערך בויטוריה, ספרד.

הזוכה בגביע קיבלה זכות להשתתף בעונת 2010/2011 ביורוליג.

## שלב טופ 16
### בית ט'

 
### בית י'

### בית י"א

### בית י"ב

## שלב רבע הגמר

## שלב [[פיינל פור]]

### משחק הגמר

## פרסים אישיים
* MVP של העונה -  מרקו באניץ' מבילבאו באסקט
* MVP של הגמר -  מט נילסן מולנסיה

### נבחרת התחרות

## ישראל בתחרות
הפועל ירושלים הייתה הנציגה הישראלית היחידה. היא החלה את התחרות בשלב המוקדם בו היא נפגשה עם קוראל רואן באסקט וניצחה בסיכום מפגש כפול 83:81, 79:88. שלב הבתים הראשון היא סיימה במקום השני והעפילה להמשך התחרות. גם את השלב הבתים השני היא סיימה במקום השני. בשלב הפלייאוף היא נפגשה עם אלבה ברלין והפסידה בסיכום מפגש כפול 61:67 ו-72:59

## קישורים חיצוניים
* פירוט התוצאות באתר לינגואספורט
* נתונים מאתר יורופבסקט
* פירוט התוצאות באתר התחרות

קטגוריה:תחרויות כדורסל ב-2009
קטגוריה:תחרויות כדורסל ב-2010
קטגוריה:עונות בגביע יורוקאפ כדורסל
קטגוריה:2009 באירופה
קטגוריה:2010 באירופה
Ei filtterii

"**Ei filtterii**" (בעברית: "**ללא עיצוב**") הוא סינגל שהוקלט על ידי הזמרת הפינית אוולינה. הסינגל יצא לאור ב-27 בספטמבר 2016, תחת חסותן של חברות התקליטים יוניברסל מיוזיק גרופ ואם-אייזי מיוזיק, כסינגל החמישי מן אלבום הבכורה שלה, 24K. בדומה לרוב הסינגלים שיצאו מן האלבום, גם לסינגל הזה לא צילמה אוולינה ווידאו קליפ.

בפינלנד הפך השיר לשלישי המצליח ביותר שלה, כאשר בשיאו הגיע השיר למקום השני במצעד הרשמי של המדינה.

## רקע וכתיבה
את השיר כתבה אוולינה ללא עזרה נוספת של כותבים אחרים, והוא ו-"Vuoristorataa", היחידים שהיא כתבה לבדה. את השיר הפיק אנרי לאנץ, שהפיק את כל הסינגלים מן האלבום, ואת האלבום עצמו.

## הופעות
כיוון שהוחלט שלסינגל לא יצולם ווידאו קליפ, אוולינה הופיעה איתו במקומות רבים והעלתה לערוץ המוזיקה הרשמי של פינלנד הצצה לשיר, כדי שתהיה דרך לשמוע את השיר גם ללא קליפ.

## מיקומי שיא
עם יציאתו נכנס השיר היישר אל המקום השני במצעד הפיני, ובכך הפך לשלישי המצליח ביותר של אוולינה באותו מצעד.

## קישורים חיצוניים

* סרטון השיר Ei filtterii באתר יוטיוב

## הערות שוליים

קטגוריה:שירי אוולינה
קטגוריה:שירים שנכתבו על ידי אוולינה
קטגוריה:שירים על המדיה
יער הקופים

**יער הקופים** הוא פארק קופים, גן חיות ופינת חי, הנמצא במושב יודפת ומתמקד בעיקר בגידול קופים. הייחודיות שבפארק היא העובדה שהמבקרים אינם צופים דרך כלובים או גדרות. בפארק  מסלולי הליכה בתוך הכלובים כך שהמבקרים יכולים להאכיל ולראות ישירות את הקופים.

[ממוזער|250x250 פיקסלים|[טווס בפארק]]

## הפארק
### היסטוריה
יער הקופים החל את דרכו כפינת חי לילדים ביודפת בשנות ה-70. לאחר מכן, הגיעו ראשוני קופי הסנאי מבית גידול בבלגיה ועל שמם נקרא המקום "יער הקופים". כשקופי הסנאי הגיעו הם קיבלו חלקת יער גדולה לחיים בטריטוריה שהפכה לשלהם.

### האכלות
בניגוד לגני חיות אחרים, ביער הקופים ניתן להאכיל קופי סנאי בזחלים שקונים במקום.

## בעלי החיים
בין בעלי החיים בפארק, נמצאים:
* קוף סנאי מצוי
* מקוק סרטנים
* קוף ירוק
* חמור הבית
* סוס פוני
* עז הבית
* כבש הבית
* דביבון מצוי
* יען מצוי
* אמו
* חמוס
* צבי ארץ ישראלי
* צב ביצה מצוי
* סוס
* טווס הודי
* ברווזים

ממוזער|ברווז הבית מסוג Crested Duck, ביער הקופים, 2018

## קישורים חיצוניים
* 

קטגוריה:ישראל: גני חיות
קטגוריה:מועצה אזורית משגב
קטגוריה:יודפת
יוהו (נהר)

250px|ממוזער|על גדת נהר יוהו
**נהר יוהו** (באנגלית: **Yoho River**) הוא יובל של נהר קיקינג הורס, המצוי כולו בשטח הפארק הלאומי יוהו, בהרי הרוקי הקנדיים, בפרובינציית קולומביה הבריטית שבקנדה.

## מהלך הנהר
מוצאו של הנהר בקרחון יוהו, בקצהו הצפונית של הפארק הלאומי יוהו, והוא זורם דרומה עד שהוא נשפך אל נהר קיקינג הורס, צפונית מזרחית לעיירה פילד. ב-5.8 הקילומטרים הראשונים של מהלכו זורמים אל נהר יוהו היובלים: נחל וייבס (Waves Creek), נחל טווין פולז (Twin Falls Creek - נחל המפלים התאומים), נחל פיירי (Fairy Creek) ונהר יוהו הקטן. נהר יוהו זורם דרומה 4.4 קילומטרים ואז מתאחד עם הנחל הזורם ממפלי טאקאקו. ממפגש זה זורם נהר יוהו דרומה 7.8 קילומטרים נוספים, ונשפך אל נהר קיקינג הורס, בנקודה שגובהה 1,325 מטרים מעל פני הים; נקודה זו נקראת "נקודת מפגש הנהרות".

## קישורים חיצוניים
* נהר יוהו באתר ממשלת קולומביה הבריטית

## הערות שוליים

קטגוריה:קולומביה הבריטית: נהרות
קטגוריה:הפארק הלאומי יוהו
דאף קאלמר

**דאף קאלמר** (בהולנדית: **Kalmar DAF**), היא מכונית סטיישן קטנה שיוצרה בהולנד על ידי  יצרנית הרכב **[[דאף (יצרן רכב)|דאף]]**, (ראשי התיבות שלה: "מפעל המכוניות של דורן" – Doorne’s Automobiel Fabrieken), בין השנים 1969–1971.

## דאף קאלמר
דגם ה"דאף קאלמר" אופיין על ידי 2 דלתות הזזה קדמיות בצדדים, ודלת אחורית נפתחת לצד.

דגם ה"דאף קאלמר" התבסס על דגם ה-דאף 44.

יוצרו כ- 3,000 יחידות. בשנת 1971 נמכרו לצרכניים פרטיים בהולנד, 441 יחידות.

## היסטוריה
דאף ידועה כמפעל המייצר משאיות, אבל  משנת 1958 עד שנת 1975 ייצרה כלי רכב משפחתיים קטנים. בין הרכבים שייצרה : דאף 600, דאף 750, דאף 30, דאף 33, דאף 44, דאף 45, דאף 46, ודאף 68. בשנת 1967 פיתחה את  ה"דאף 55", עם מנוע  מקורר מים, 4 צילינדרים 1,108 סמ"ק. מעצב המכוניות של דאף היה ג'ובאני מיקולטי, שעיצב מספר עצום של אבות־טיפוס.

בדצמבר 1972 יצרנית הרכב **[[וולוו]]** צברה נתח של 33 אחוזים מ- DAF, ובמאי 1975 עם השתלטות השוודים על דאף, נעלם השם דאף והפך לוולוו.

דאף ייצרה 816,000 מכוניות נוסעים.

## תמונות

קובץ:DAF Kalmar Tjorven(1).jpg|דאף קאלמר-Tjorven
קובץ:Tjorven1.JPG |דאף קאלמר-Tjorven
קובץ:Kalmar Tjorven 1967-1972.JPG |דאף קאלמר-Tjorven
קובץ:Brevbärare (12835439923).jpg| דאף קאלמר-Tjorven
קובץ:Kalmar car.JPG |דאף קאלמר-Tjorven
קובץ: Tjorven in Göteborg 01.jpg |דאף קאלמר-Tjorven
קובץ:Tjorven2.JPG |דאף קאלמר-Tjorven
קובץ:Tjorven in Göteborg 02.jpg |דאף קאלמר-Tjorven


קובץ:DAF Kalmar Tjorven logo.jpg | לוגו דאף קאלמר-Tjorven 


## ראו גם

## לקריאה נוספת
* דאף קאלמר - מכונית הדואר (Meet The DAF Kalmar, The Mail Truck That Looks Like A)
*  דאף קאלמר - תמונות (אתר flickr)

## קישורים חיצוניים

* 
* 
* 

## הערות שוליים

קטגוריה:מכוניות סטיישן
קטגוריה:דגמי מכוניות שהושקו ב-1969
קאלמר
קטגוריה:כלי רכב המיוצרים בהולנד
פונולוגיה אינואיטית

ברוב הדיאלקטים האינואיטים יש 15 עיצורים ושלוש תנועות (עם הבחנה פונמית בין תנועות קצרות וארוכות). אף על פי שב-אִינוּפִּיַאטוּן ו-קַווִיאַרַק ישנם עיצורים כפופים שנעלמו בכל הדיאלקטים הקנדיים והגרינלנדיים.

## תנועות
כמעט לכל הדיאלקטים של אינוקטיטוט יש רק שלוש תנועות בסיסיות עם הבחנה פונמית בין תנועות קצרות וארוכות. ב-אִינוּיִינְגַיוּט (האלפבית הסטנדרטי של נונאווט) תנועות ארוכות נכתבות כתנועה כפולה.

במערב אלסקה, קוויארק ובמידה מסוימת גם ניב מַלִימִיאוּטוּן של אינופיאטון שימרו תנועה נוספת שהייתה קיימת בפרוטו-אינואיטית והיא עדיין קיימת בשפת יופיק, אבל היא הפכה ל-/i/ או בחלק מהמקרים ל-/a/, בכל הדיאלקטים האחרים. לכן, המילה באינוקטיטוט למים - imiq - היא emeq (/əməq/) ב-קאוויאראק.

דיפתונגים רבים בים של אלסקה חווים תהליך מונופתונגיזציה, שמוביל למערכת תנועות חדשה, המורכבת מיותר משלוש תנועות. תופעה זו בולטת במיוחד באזור קוֹבּוּק, שבו הדיפתונגים /ua/ ו-/au/ מבוטאים שניהם [ɔ].

בניגוד למספר הרב יותר של הבדלי תנועות בניבים אלסקניים, בדיאלקטים של צפון מערב גרינלנד (במיוחד אופרנאוויק), הפונמה /u/ הוחלפה ב-/i/ בהקשרים רבים.

בכל מקרה, שלוש התנועות שתוארו לעיל השתמרו בכל הניבים של אינוקטיטוט
[ממוזער|upright=1.15|טווחי אלופוני תנועות ב[גרינלנדית מערבית]]
לתנועות של גרינלנדית מערבית יש מגוון רחב מאוד של אלופונים:
*/a/ משתנה בין [ä] ,[a̠] ,[æ] ,[ɛ] ,[e̞] ו-[ɑ̟]. האלופון האחרון מופיע לפני ובעיקר בין ענבליים.
*/i/ משתנה בין [e̽] ,[e̠] ,[ɪ̟] ,[i] ו-[ə]. האלופון האחרון מופיע לפני ובעיקר בין ענבליים.
*/u/ משתנה בין [o] ,[ʊ̠] ,[u] ,[u̟] ו-[o̞]. האלופון האחרון מופיע לפני ובעיקר בין ענבליים.

## עיצורים
בדיאלקטים הנונאווטיים של אינוקטיטוט יש חמישה עשר עיצורים שונים, אם כי בכמה דיאלקטים יש יותר עיצורים.

## הטעם
הטעם העיקרי אמור ליפול על ההברה האחרונה של כל מילה.

## אינטונציה
באינוקטיטוט, אינטונציה חשובה בהבחנה בין כמה מילים - בעיקר מילות שאלה - אך היא אינה מסומנת בדרך כלל בכתב. באינוקטיטוט יש כמה זוגות מינימליים שבהם רק גובה הצליל מבחין בין שתי מילים שונות. מקרה אחד נפוץ, עם זאת, הוא *suva*. טון גבוה על ההברה הראשונה ואחריו טון נמוך על ההברה השנייה פירושו "מה אמרת?" טון אמצעי על ההברה הראשונה ואחריו טון עולה על השנייה אומר "מה הוא עשה?"

## [[פונוטקטיקה]]
באינוקטיטוט, הברה לא יכולה להכיל יותר מעיצור אחד בתחילת ההברה או בזנב ההברה. לכן צרורות עיצורים כמו /st/ או /pl/ שעשויים להיווצר מחיבור מורפמות, נמחקים. יש גם כמה הגבלות על העיצורים הסופיים, רק סותמים אטומים (/p t k q/) יכולים להופיע בסוף מילה.

## שינויים דיאלקטיים שיטתיים אחרים

### ריכוך עיצורים בקוויאראק
פונמות רבות בדיאלקט של קאוויאראק עברו תהליך של ריכוך עיצורים, אם כי בשינויים מסוימים בין כפרים שונים. כתוצאה מכך, עיצורים סותמים רבים הפכו לעיצורים חוככים, ועיצורים חוככים רבים הפכו לחצאי תנועות או נעלמו לחלוטין. לדוגמה, המילה בשר - niqi ברוב הניבים - הופכת ל-nigi בקוויארק - הסותם /q/ הפך לחוכך /ɣ/.

### [[עיצורים מחונככים|חנכוך]] באינופיאטון
העיצור ההיסטורי הרביעי של אינוקטיטוט - השווא /ə/ - משפיע על ההגייה של עיצורים מכתשיים שבאים אחריו
איפה שתנועת /i/ הייתה קיימת בפרוטו-אינואיטית העיצור הבא אחריו מחונכך באינופיאטון מודרנית.
כך למשל /t/ הופך ל-/tʃ/ מאוית ch כעיצור בודד ו-tch כעיצור מוכפל לאחר /i/

## הערות שוליים

קטגוריה:פונולוגיה
קטגוריה:שפות אינואיטיות
מאור זוהר

**מאור זוהר** (נולד ב-9 ביוני 1985) הוא כדורגלן עבר ישראלי ששיחק בעמדת הקשר.

## קריירה
זוהר החל לשחק כדורגל במחלקת הנוער של מכבי עירוני אשדוד ולאחר איחוד הקבוצות בעיר המשיך בקבוצת הנוער של מועדון ספורט אשדוד. ב-21 בינואר 2003 ערך את הופעת הבכורה שלו בקבוצה הבוגרת של המועדון, בהפסד 0–4 להפועל כפר סבא במסגרת גביע הטוטו. בהמשך השתלב היטב בקבוצה בתקופה בה אימן יוסי מזרחי, שהציב אותו בעמדת הקשר האחורי ולעיתים בעמדת הבלם, תחילה כשחקן מחליף ובהמשך בהרכב הפותח. בינואר , לאחר שלא מצא מקום בהרכב תחת המאמן אלון חזן, הושאל זוהר להפועל אשקלון מהליגה הלאומית עד לסיום העונה. זוהר היה שותף לעלייה של הקבוצה לגמר גביע המדינה, בו הפסידה הפסידה 4–5 להפועל תל אביב בדו-קרב בעיטת עונשין, כאשר זוהר החמיץ את הפנדל היחיד בהתמודדות.

בעונת 2007/2008 חזר זוהר למועדון ספורט אשדוד ושיחק שנתיים נוספות במדיה, בהן ערך עוד 36 הופעות בליגת העל כשחקן הרכב, ובסך הכל 45 משחקים בכל המסגרות.

בקיץ  חתם זוהר בהכח עמידר רמת גן, שירדה לליגה הלאומית עונה קודם לכן. ב-14 בינואר 2010 חתם בהפועל רעננה מליגת העל, במדיה ערך 14 משחקי ליגה עד תום עונת 2009/2010, ובסופה ירדה הקבוצה לליגה הלאומית.

בקיץ  חתם זוהר במכבי באר שבע מהליגה הלאומית, וכעבור עונה חזר לקדנציה שנייה בהפועל אשקלון. בקיץ  חתם בסקציה נס ציונה, עמה ירד לליגה א' בתום עונת 2012/2013.

בקיץ  חתם זוהר בעירוני קריית גת מליגה א', ועמה עלה בסיום העונה לליגה הלאומית. את עונת  התחיל כשחקן חופשי עד שבינואר  חזר לקדנציה שנייה בסקציה נס ציונה.

ב-15 בספטמבר 2017 חתם זוהר במכבי עירוני אשדוד מליגה ב'. זוהר היה שותף לעליה של הקבוצה לליגה א', בתום עונת .

ב-19 בנובמבר 2020, זוהר חתם במכבי טמרה. בסיום העונה פרש מכדורגל.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:בלמי כדורגל ישראלים
קטגוריה:אשדוד: כדורגלנים
קטגוריה:כדורגלני מועדון ספורט אשדוד
קטגוריה:כדורגלני הפועל אשקלון
קטגוריה:כדורגלני הכח עמידר רמת גן
קטגוריה:כדורגלני הפועל רעננה
קטגוריה:כדורגלני מכבי באר שבע
קטגוריה:כדורגלני סקציה נס ציונה
קטגוריה:כדורגלני מכבי קריית גת
קטגוריה:כדורגלני מכבי עירוני אשדוד
קטגוריה:כדורגלני מכבי עירוני טמרה
קטגוריה:ישראלים שנולדו ב-1985
ריק קארסדורפ

**ריק קארסדורפ** (נולד ב־11 בפברואר 1995) הוא כדורגלן הולנדי המשחק בעמדת המגן ימני בפ.ס.וו. איינדהובן ובנבחרת הולנד.

## קריירת מועדונים
### פיינורד
קארסדורפ הוא תוצר אקדמיית הנוער של פיינורד. את הופעת הבכורה שלו בקבוצה הבוגרת ערך ב-6 באוגוסט 2014 בהפסד חוץ 1–3 מול בשיקטש במסגרת הסיבוב השלישי במוקדמות ליגת האלופות כאשר הוא נכנס כמחליפו של ג'ורדי קלאסי בדקה ה-69.

### רומא
ב-28 ביוני 2017 קארסדורפ חתם בשורותיה של רומא על חוזה לחמש שנים בעבור סכום המשוער בכ-19 מיליון יורו ובכך הופך לשחקן היקר ביותר שנמכר על ידי פיינורד.

ב-7 באוגוסט 2019 חזר לפיינורד והושאל לעונה אחת, שלאחריה חזר לרומא.

### פ.ס.וו. איינדהובן
ב-31 באוגוסט 2024 חזר להולנד וחתם בפ.ס.וו. איינדהובן לעונה אחת.

## נבחרת הולנד

קארסדורפ זומן לראשונה לנבחרת הבוגרת של הולנד בספטמבר 2015 למשחקי מוקדמות יורו 2016 נגד נבחרת קזחסטן וצ'כיה. הוא זומן שוב במרץ 2016 לצמד משחקי ידידות נגד נבחרת צרפת ואנגליה.

* תארים
;פיינורד
* אליפות הולנד (1): 2016/17
* הגביע ההולנדי (1): 2015/16

;רומא
* קונפרנס ליג (1): 2021/22
**פ.ס.וו. איינדהובן**

* אליפות הולנד (1): 2024/25

## קישורים חיצוניים

## הערות שוליים

קטגוריה:מגני כדורגל הולנדים
קטגוריה:כדורגלנים הולנדים
קטגוריה:כדורגלני רומא
קטגוריה:כדורגלני פיינורד
קטגוריה:כדורגלני פ.ס.וו. איינדהובן
קטגוריה:כדורגלני נבחרת הולנד
קטגוריה:הולנדים שנולדו ב-1995
Stay the Night (שיר של זד)

"**Stay the Night**" (בעברית: **תישאר ללילה**) הוא שיר של הדי ג'יי והמפיק הרוסי-גרמני זד, מתוך מהדורת הדלוקס של אלבום אולפן הבכורה שלו, Clarity. בשיר אף משתתפת היילי ויליאמס, הסולנית של להקת הרוק האמריקאית, פאראמור. השיר נכתב על ידי זד, ויליאמס, בנג'מין אלי האנה, וקארה פיי. "Stay the Night" פורסם למכירה דיגיטלית ב-10 בספטמבר 2013, תחת חסותה של חברת התקליטים אינטרסקופ רקורדס, כסינגל המוביל של מהדורת הדלוקס של Clarity, והסינגל הרביעי בסך הכל מהאלבום.

מבקרים השוו את השיר לבלדת האלקטרו-האוס הקודמת של זד, "Clarity", כאשר אחד מהם קבע כי "Stay the Night" מוכן ל-"פופ רדיו". ב-Digital Spy נאמר כי השיר היה "אלקטרו דאנס מיוזיק כללי".

הסינגל הגיע למקום הראשון במצעדי הבילבורד: הוט דאנס-קלאב וכן דאנס/מיקס שואו איירפליי ב-7 בדצמבר 2013.

## רשימת רצועות

## מיקומי שיא

## קישורים חיצוניים

קטגוריה:שירי זד
קטגוריה:שירי היילי ויליאמס
קטגוריה:שירים באנגלית
קטגוריה:שירים שנכתבו על ידי היילי ויליאמס
קטגוריה:שירים מסרטי קולנוע
קטגוריה:שירים על מיניות
קטגוריה:שירי אלקטרו האוס
קטגוריה:סינגלים בהוצאת אינטרסקופ רקורדס
קטגוריה:שירים שנכתבו על ידי זד
קטגוריה:שירים על לילות
הגן הבוטני-זואולוגי בנהריה

**הגן הבוטני-זואולוגי בנהריה** הוא גן חיות וגן בוטני קטן, שהוקם בנהריה בשנת 1994. שיטחו כ־16 דונם, בלבו מדשאה גדולה, ועופות הגן משוטטים בו באופן חופשי. המבקרים במקום יכולים לצפות במגוון גדול של צמחים ובעלי חיים מכל רחבי העולם.
[ממוזער|250x250 פיקסלים|קבוצת [סוריקטה|סוריקטות בגן]]
[ממוזער|250x250 פיקסלים|[דישון מקראי|דישונים לצד צבי יבשה דרבוניים בגן]]

## היסטוריה
בשנת 1963 רכש את השטח אריך דויטהקום, נוצרי גרמני אשר שירת בצבא הגרמני במהלך מלחמת העולם השנייה והחליט לאחריה להגר לישראל במטרה להקים את בית המקדש השלישי כסמל של שלום. דויטהקום, אשר עברת בארץ את שמו לגדעון גינטר, הקים במתחם אוהל גדול אותו כינה 'אוהל מועד' ונטע במקום מגוון צמחים שחלקם קיימים בו עד היום. גינטר הזמין את תושבי שכונת רסקו הצמודה לנטוע בשטח הגן חלקות קטנות, מעין 'גינה קהילתית'. באוהל שבנה נהג להקרין סרטים לילדי השכונה שאף הגיעו למקום לשמוע מוזיקה.

בשנת 1968 עבר לגוש שגב, ורכש חלקת אדמה בהר בעל חצור בדרום השומרון במטרה להגשים בה את שאיפתו להקמת המקדש השלישי. בפברואר 1973 נרצח על ידי מחבלים ונקבר בבית לחם. בשטח הגן שהקים בנהריה, הוקם בשנת 1994 הגן הבוטני-זואולוגי.

## בעלי החיים בגן
הגן מחולק לחצר דרום אמריקאית, חצר אפריקאית, חצר אוסטרלית וחצר ארץ ישראלית. בכל אחת מהחצרות צמחים ובעלי חיים האופייניים לאזור אותו היא מייצגת:
# אמו
# קנגורו אדום
# ננדו מצוי
# פקארי הצווארון
# יען מצוי
# דישון מקראי
# צב דרבוני
# סוריקטה
# מארה פטגונית
# ברבור מצוי
# עז הבית
# כבש הבית
# למור זנב-טבעת
# למור חום
# חוטמן אדום
# שפן סלע
# אווז הבית
# צב ביצה מצוי
# שקנאי מצוי
# מרמוסט מצוי

## גלריה

PikiWiki Israel 33168 Zoo-Botanical Garden Nahariya.JPG|מרחבי דשא בגן
PikiWiki Israel 33167 Zoo-Botanical Garden Nahariya.JPG|גשר בגן
PikiWiki Israel 33172 Zoo-Botanical Garden Nahariya.JPG|מפת הגן
PikiWiki Israel 33164 Kangaroo in Zoo-Botanical Garden Nahariya.JPG|קנגורו
PikiWiki Israel 33156 Brown-nosed coati in Zoo-Botanical Garden Nahariya.JPG|חוטמן אדום
PikiWiki Israel 33155 Ring-tailed lemur in Zoo-Botanical Garden Nahariya.JPG|למור קטה
PikiWiki Israel 33166 Peccary in Zoo-Botanical Garden Nahariya.JPG|פקארי
PikiWiki Israel 33182 יען בגן הבוטני זואולוגי בנהריה.JPG|יען
PikiWiki Israel 33159 Mandarin Duck in Zoo-Botanical Garden Nahariya.JPG|מנדרין סיני
PikiWiki Israel 33181 Storks in Zoo-Botanical Garden Nahariya.JPG|חסידות לבנות


## קישורים חיצוניים

* הגן הבוטני הזואולוגי בנהריה באתר אוצרות הגליל

## הערות שוליים

קטגוריה:ישראל: גני חיות
קטגוריה:ישראל: גנים בוטניים
קטגוריה:נהריה: תרבות
Stay (שיר של זד ואלסיה קארה)

**Stay** (בעברית: **להישאר**) הוא שיר של המפיק והדי ג'יי הרוסי-גרמני זד והזמרת הקנדית אלסיה קארה. הסינגל פורסם ב-23 בפברואר 2017 תחת חסותה של חברת התקליטים אינטרסקופ רקורדס. הקליפ הרשמי לשיר פורסם ב-18 באפריל 2017 ביוטיוב.

## הופעות במצעדים
"Stay" הגיע בשיאו למקום ה-40 במצעד ה''בילבורד'' הוט 100, ולמקום הראשון במצעד 40 שירי המיינסטרים, מה שהופך לסינגל השלישי של שני האמנים שנכנס לעשרת הראשונים במצעד זה.

## שימוש במדיה
השיר הוא חלק מפסקול הסרט Everything, Everything, וכן שימש כשיר רקע בפרסומות של פפסי.

## מיקומי שיא

#### 

****** הוא אלבום אוסף הראשון של הדי ג'יי והמפיק מוזיקלי הרוסי-גרמני זד. האלבום יצא לאור ב-27 בדצמבר 2017, על ידי חברת התקליטים יוניברסל מיוזיק יפן.

### רשימת רצועות

## קישורים חיצוניים

## הערות שוליים

קטגוריה:שירי זד
קטגוריה:שירי אלסיה קארה
קטגוריה:שירים באנגלית
קטגוריה:שירים שנכתבו על ידי זד
קטגוריה:שירים שנכתבו על ידי נוני באו
קטגוריה:שירי לפידים
קטגוריה:שירים על אלכוהול
קטגוריה:שירי דאנס-פופ
קטגוריה:שירי פלטינה משולשת בברזיל
קטגוריה:סינגלים בהוצאת דף ג'אם רקורדינגס
קטגוריה:סינגלים בהוצאת אינטרסקופ רקורדס
בויאקה

**ביואקה** (בספרדית: **Boyacá**) הוא אחד מ-32 המחוזות של קולומביה. המחוז נמצא במרכז קולומביה והוא גובל במחוזות סנטנדר ונורטה דה סנטנדר בצפון, במדינת ונצואלה ובמחוז אראוקה בצפון-מזרח, בקסנרה במזרח, בקונדינמרקה בדרום, ובקלדס ובאנטיוקיה במערב.

המחוז משתרע על שטח של 23,189 קמ"ר. במחוז מתגוררים כ-1.3 מיליון תושבים (הערכה ל-2017). בירת המחוז היא טונחה.

## היסטוריה
בתקופה הפרה-קולומביאנית האזור היה אחד המוקדים של בני המואיסקה, ששלטו במרכז קולומביה המודרנית. המואיסקה היו מחולקים לשלוש קבוצות עיקריות, והקבוצה הצפונית שלהם התרכזה סביב העיר אונסה , שעל חורבותיה קמה טונחה.

ב-1537 האזור נכבש על ידי הקונקיסטאדור הספרדי גונסאלו חימנס דה קסדה, שחילק את הילידים לאחר מכן לאנקומיינדות. טונחה הוקמה שנים ספורות לאחר מכן והיא הפכה לאחד המוקדים האזוריים של השלטון הקולוניאלי.

במהלך המסע של סימון בוליבר לשחרור האזור מידי האימפריה הספרדית בתחילת המאה ה-19 נערכו באזור כמה קרבות חשובים, כמו קרב בויאקה  וקרב ביצת ורגאס  ב-1819. תוך שנים ספורות רפובליקת קולומביה הגדולה קיבלה את עצמאותה ונוצר מחוז בויאקה שכלל חלקים נרחבים מקולומביה המודרנית ושבירתו הייתה טונחה.

ב-1830 הרפובליקה פוצלה והאזור נכלל ברפובליקת גרנדה החדשה. מאז היו באזור לא מעט שינויים מנהליים עד ב-1857 הרפובליקה הפכה לפדרלית והאזור נכלל במדינת בויאקה, שכללה חלקים נרחבים במזרח קולומביה ושבירתה הייתה טונחה. ב-1863 הרפובליקה הפכה לארצות הברית של קולומביה והמדינות המקוריות המשיכו להתקיים. ב-1886 ארצות הברית של קולומביה הפכה לרפובליקת קולומביה הלא-פדרלית והמדינה הפך למחוז בויאקה.

ב-1890 צורפה למחוז טריטוריית ואסקס , בשטחים של היישובים פוארטו בויאקה, אוטנצ'ה וסן פבלו דה בורבור במערב המחוז, שלא השתייכה לאף מחוז והייתה במחלוקת בין מחוזות בויאקה וקונדינמרקה. בעשורים שלאחר מכן פוצלו מהמחוז יחידות שלטוניות שבסופו של דבר הפכו למחוזות אראוקה וקסנרה.

## כלכלה
מקור ההכנסה המרכזי של המחוז הוא "המסדרון התעשייתי של בויאקה" , המכיל 13 רשויות מקומיות במרכז המחוז, בהם גם הבירה טונחה, ואחראי למרבית הייצור התעשייתי במחוז. במידה פחותה יותר יש הסתמכות על חקלאות, הכוללת בעיקר גידול קנה סוכר וקפה, גידול מקנה וכרייה.

## חלוקה מנהלית
ממוזער|חלוקת המחוז לפרובינציות.
בדומה לחלק גדול ממחוזות קולומביה, יש למחוז חלוקה מנהלית נוספת מלבד החלוקה לרשויות מקומיות והוא מחולק ל-13 פרובינציות (Provincias) ושני אזורים בעלי צביון מיוחד כדלהלן:

## קישורים חיצוניים

* 
* 

## הערות שוליים

קטגוריה:קולומביה: מחוזות